ಕನಸಿನ ಮನೆಯ ಕನಸುಗಾರರಿರಗೆ ಬಜೆಟ್‍ನಲ್ಲಿದೆ ಸಿಹಿ ಸುದ್ದಿ

ನವದೆಹಲಿ: ಇಂದು ಕೇಂದ್ರ ಹಣಕಾಸು ಸಚಿವೆ ನಿರ್ಮಲಾ ಸೀತಾರಾಮನ್ ಇಂದು ತಮ್ಮ ಮೊದಲ ಪೂರ್ಣಾವಧಿಯ ಬಜೆಟ್ ಮಂಡಿಸಿದರು. ಬಜೆಟ್ ನಲ್ಲಿ ಗೃಹಸಾಲಕ್ಕೆ ಪ್ರೋತ್ಸಾಹ ಸಿಕ್ಕಿದ್ದು, ಸಾಲ ಪಡೆದ ಮೊತ್ತಕ್ಕೆ ನೀಡುವ ಬಡ್ಡಿಗೆ ತೆರಿಗೆ ವಿನಾಯ್ತಿ ಸಿಗಲಿದೆ.

ಈ ಮೊದಲು ಗೃಹಸಾಲದ ಬಡ್ಡಿಯ ಮೊತ್ತಕ್ಕೆ 1.5 ಲಕ್ಷ ರೂ. ತೆರಿಗೆ ವ್ಯಾಪ್ತಿಯ ಒಳಪಡುತ್ತಿರಲಿಲ್ಲ. 2019-20ರ ಬಜೆಟ್ ನಲ್ಲಿ ಗೃಹಸಾಲದ ಮೇಲಿನ ವಾರ್ಷಿಕ ಬಡ್ಡಿಯ ಒಟ್ಟಾರೆ ಮೊತ್ತದಲ್ಲಿ 3.5 ಲಕ್ಷ ರೂ. ತೆರಿಗೆ ವ್ಯಾಪ್ತಿಗೆ ಬರುವುದಿಲ್ಲ. ಒಟ್ಟು 45 ಲಕ್ಷ ರೂ.ವರೆಗಿನ ಸಾಲಕ್ಕೆ ಮಾತ್ರ ಈ ತೆರಿಗೆ ವಿನಾಯಿತಿ ಸಿಗಲಿದೆ. ನಿಮ್ಮ ಒಟ್ಟಾರೆ ಆದಾಯದಲ್ಲಿಯೂ ಟ್ಯಾಕ್ಸ್ ಡಿಡಕ್ಷನ್ ಗೆ ಸೇರಲಿದೆ. 3.5 ಲಕ್ಷ ರೂ. ತೆರಿಗೆ ವಿನಾಯ್ತಿ ಮಾರ್ಚ್ 31, 2020ರವರೆಗ ಮಾತ್ರ ಸಿಗಲಿದೆ. ಓರ್ವ ತೆರಿಗೆ ಪಾವತಿದಾರ ಅಥವಾ ಗೃಹಸಾಲ ಪಡೆದ ಸಾಲಗಾರ 7 ಲಕ್ಷ ರೂ.ಗೆ ಲಾಭ ಪಡೆಯಲಿದ್ದಾರೆ. ಮಧ್ಯಮ ವರ್ಗದ ಖರೀದಿದಾರದ ಸಾಲದ ಅವಧಿ 15 ವರ್ಷವಿದ್ದಾಗ 3.5 ಲಕ್ಷ ರೂ. ಡಿಡಕ್ಷನ್ ಸಿಗಲಿದೆ.

ಮೊದಲ ಮನೆ ಖರೀದಿದಾರ (Self Occupied Property) ಮಾತ್ರ ಸಾಲದ ಬಡ್ಡಿಯ ಮೇಲೆ ವಾರ್ಷಿಕ 3.5 ಲಕ್ಷ ರೂ.ವರೆಗೆ ತೆರಿಗೆ ವಿನಾಯ್ತಿಯ ಫಲನುಭವಿ ಆಗಲಿದ್ದಾನೆ. ದೇಶದ ಪ್ರತಿ ನಾಗರೀಕನಿಗೆ ಸ್ವಂತ ಸೂರು ಎಂಬ ಉದ್ದೇಶದಿಂದ ತೆರಿಗೆ ವಿನಾಯ್ತಿ ಸಿಗಲಿದೆ ಎಂದು ಕೇಂದ್ರ ಸಚಿವೆ ತಿಳಿಸಿದ್ದಾರೆ.

ಮಧ್ಯಮ ವರ್ಗದ ತೆರಿಗೆದಾರ ತನ್ನ ಜೀವಮಾನದಲ್ಲಿ ಮೊದಲ ಮನೆ ಖರೀದಿಸುತ್ತಿದ್ದರೆ, ಆತನು 3.5 ಲಕ್ಷ ರೂ. ತೆರಿಗೆ ವಿನಾಯಿತಿಯ ಲಾಭ ಪಡೆಯಲಿದ್ದಾನೆ. ಈ ಮೊದಲು 1.5 ಲಕ್ಷ ರೂ. ಕಡಿತಗೊಳಿಸಲಾಗುತ್ತಿತ್ತು. ಇನ್ಮುಂದೆ 3.5 ಲಕ್ಷ ರೂ. ಒಟ್ಟಾರೆ ಆದಾಯದಿಂದ ಕಡಿತಗೊಳ್ಳುತ್ತದೆ. 45 ಲಕ್ಷ ರೂ. ಮೌಲ್ಯದ ಮನೆಯನ್ನು 31 ಮಾರ್ಚ್, 2020ರೊಳಗೆ ಖರೀದಿ ಮಾಡಿದರೆ ಮಾತ್ರ ತೆರಿಗೆ ವಿನಾಯಿತಿ ಸಿಗಲಿದೆ.

ಈ ಲಾಭ ಓರ್ವ ವ್ಯಕ್ತಿಗೆ ಜೀವನದಲ್ಲಿ ಒಂದು ಬಾರಿ ಮಾತ್ರ ಸಿಗಲಿದೆ. ಒಂದು ವೇಳೆ ವ್ಯಕ್ತಿ ಎರಡನೇ ಮನೆ ಖರೀದಿಗೆ ಮುಂದಾದರೆ ಅದನ್ನು Let Occupied Property ಎಂದು ಪರಿಗಣಿಸಲಾಗುತ್ತದೆ.